Mestská časť Bratislava-Nové Mesto
––––––––––––––––––––––––––––––––––
Materiál na rokovanie
Miestneho zastupiteľstva
dňa 15.12.2015

Návrh na zrušenie uznesení, ktorými bol schválený Rokovací poriadok Miestnej rady Miestneho zastupiteľstva mestskej časti Bratislava – Nové Mesto  

Predkladá: 						Materiál obsahuje:                                                                      
Ing. Mgr. Ľubomír Baník                          	 	1.   Návrh uznesenia 
prednosta MÚ BNM 					2.   Dôvodovú správu

Spracovateľ                                  	         		 Stanovisko právnej skupiny:
Mgr. Jana Biharyová			      	 
referent oddelenia PPČESČaSP			

Zodpovedný
Mgr. Marianna Moravcová Tomčíková
vedúca oddelenia PPČESČaSP

Na rokovanie prizvať:
spracovateľa                        

december 2015

Návrh uznesenia:

Miestne zastupiteľstvo 

z r u š u j e

a)	uznesenie č. 01/04.03 dňa 07.01.2003, ktorým bol schválený Rokovací poriadok Miestnej rady Miestneho zastupiteľstva mestskej časti Bratislava – Nové Mesto
b)	uznesenie č. 2/28.2 zo dňa 25.02.2003, ktorým bol schválený Dodatok č. 1 k Rokovaciemu poriadku
c)	uznesenie č. 13/25 zo dňa 24.12.2004, ktorým bol schválený Dodatok č. 2 k Rokovaciemu poriadku
d)	uznesenie č. 2/11 zo dňa 11.02.2014, ktorým bol schválený Dodatok č. 3 k Rokovaciemu poriadku 

- bez pripomienok

- s pripomienkami

D ô v o d o v á   s p r á v a

Miestna rada Miestneho zastupiteľstva mestskej časti Bratislava – Nové Mesto na svojom zasadnutí dňa 27.10.2015 schválila rokovací poriadok, ktorý upravuje pravidlá, podmienky, spôsob zvolávania zasadnutí a priebeh samotného rokovania miestnej rady, uznášanie a prijímanie uznesení, spôsob hlasovania a spôsob kontroly plnenia prijatých uznesení, postavenie tajomníka rady a pod..   

Podľa ustanovenia Čl. 22 Štatútu hlavného mesta Slovenskej republiky Bratislavy (ďalej len „Štatút“): 
„(1) Postavenie, určenie počtu členov, zloženie a zasadnutia miestnej rady upravujú osobitné predpisy.
(2) Rokovanie miestnej rady upravuje rokovací poriadok miestnej rady, ktorý schvaľuje miestna rada.“ 

Osobitnými predpismi sú v tomto prípade ustanovenie § 14 zákona č. 369/1990 Zb. o obecnom zriadení v znení neskorších predpisov a ustanovenie § 18 zákona č. 377/1990 Zb. o hlavnom meste Slovenskej republiky Bratislavy v znení neskorších predpisov.

Pôvodný rokovací poriadok bol schválený uznesením číslo uznesenie č. 01/04.3, zo dňa 07.01.2003. Následne v priebehu uplynulých rokov boli prijaté celkovo tri dodatky, a to:
-	uznesením č. 2/28.2 zo dňa 25.02.2003 bol schválený Dodatok č. 1 
-	uznesenie č. 13/25 zo dňa 24.12.2004 bol schválený Dodatok č. 2
-	uznesenie č. 2/11 zo dňa 11.02.2014 bol schválený Dodatok č. 3. 

Miestne zastupiteľstvo má v rámci „komunálnej legislatívy“ výhradnú právomoc prijímať  všeobecné záväzné nariadenia (v tých otázkach, kde zákonodarca k tomu vytvoril zákonný rámec). Vo vzťahu k prijímaniu interných predpisov sú kompetencie miestneho zastupiteľstva limitované adresátmi interného predpisu, t. j. miestne zastupiteľstvo je napr. oprávnené prijať  rokovací poriadok, ktorým upravuje pravidla rokovania miestneho zastupiteľstva. Keďže rokovací poriadok miestnej rady upravuje vnútorné procesy miestnej rady a je adresovaný členom miestnej rady (čo je aj explicitne dané vyššie citovaným ustanovením štatútu), nie je prípustné, aby rokovací poriadok miestnej rady bol schvaľovaný miestnym zastupiteľstvom, ktorému k tejto činnosti chýba vecná legitimácia. 

Nakoľko miestna rada dňa 27.10.2015 schválila nový rokovací poriadok avšak nie je oprávnená k zrušeniu uznesení miestneho zastupiteľstva, ktorým bol prijatý pôvodný rokovací poriadok (vrátane jeho troch dodatkov); aj v tomto prípade sa jedná o nedostatok vecnej legitimácie k zrušeniu vyššie citovaných uznesení na strane miestnej rady; je dôvodné zrušenie vyššie uvedených uznesení.